Document ID: 32006R0635

KOMISIJAS REGULA (EK) Nr. 635/2006
(2006. gada 25. aprīlis),
ar ko atceļ Regulu (EEK) Nr. 1251/70 par darba ņēmēju tiesībām palikt kādā dalībvalstī pēc tam, kad darba attiecības šajā valstī beigušās
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu, un jo īpaši tā 39. panta 3. punkta d) apakšpunktu,
tā kā:
(1)
Eiropas Parlamenta un Padomes 2004. gada 29. aprīļa Direktīva 2004/38/EK par Savienības pilsoņu un viņu ģimenes locekļu tiesībām brīvi pārvietoties un uzturēties dalībvalstu teritorijā, ar ko groza Regulu (EEK) Nr. 1612/68 un atceļ Direktīvas 64/221/EEK, 68/360/EEK, 72/194/EEK, 73/148/EEK, 75/34/EEK, 75/35/EEK, 90/364/EEK, 90/365/EEK un 93/96/EEK (1), apkopo vienā tekstā tiesību aktus attiecībā uz Savienības pilsoņu brīvu pārvietošanos. Direktīvas 17. pantā ietverti būtiskākie no noteikumiem Komisijas 1970. gada 29. jūnija Regulā (EEK) Nr. 1251/70 par darba ņēmēju tiesībām palikt kādā dalībvalstī pēc tam, kad darba attiecības šajā valstī beigušās (2) un šie noteikumi tiek grozīti, piešķirot privileģētāku statusu tām personām, kurām ir tiesības palikt uz dzīvi dalībvalsts teritorijā, proti, pastāvīgas uzturēšanās tiesības.
(2)
Tādēļ Regula (EEK) Nr. 1251/70 ir jāatceļ,
IR PIEŅĒMUSI ŠO REGULU.
1. pants
Regulu (EEK) Nr. 1251/70 atceļ no 2006. gada 30. aprīļa.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 25. aprīlī

Labels: 11
9
18